CELEX: 32006D0272
Language: el
Date: 2006-04-05 00:00:00
Title: 2006/272/ΕΚ: Απόφαση της Επιτροπής, της  5ης Απριλίου 2006 , για την τροποποίηση της απόφασης 2004/453/ΕΚ όσον αφορά τη Σουηδία και το Ηνωμένο Βασίλειο  [κοινοποιηθείσα υπό τον αριθμό Ε(2006) 1259]   (Κείμενο που παρουσιάζει ενδιαφέρον για τον ΕΟΧ)

7.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 99/31
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 5ης Απριλίου 2006
   για την τροποποίηση της απόφασης 2004/453/ΕΚ όσον αφορά τη Σουηδία και το Ηνωμένο Βασίλειο
   [κοινοποιηθείσα υπό τον αριθμό Ε(2006) 1259]
   (Κείμενο που παρουσιάζει ενδιαφέρον για τον ΕΟΧ)
   (2006/272/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), και ιδίως το άρθρο 12 παράγραφος 3 και το άρθρο 13 παράγραφος 3,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10,
   Εκτιμώντας τα ακόλουθα:
   
               (1)
            
            
               Με την απόφαση 2004/453/ΕΚ της Επιτροπής, της 29ης Απριλίου 2004, για την εφαρμογή της οδηγίας 91/67/ΕΟΚ του Συμβουλίου όσον αφορά τη λήψη μέτρων για την καταπολέμηση ορισμένων ασθενειών ζώων υδατοκαλλιέργειας (3), θεσπίζονται πρόσθετες εγγυήσεις για ορισμένες νόσους των ψαριών.
            
         
               (2)
            
            
               Ολόκληρη η επικράτεια της Σουηδίας χαρακτηρίστηκε απαλλαγμένη από τη λοιμώδη παγκρεατική νέκρωση (IPN), με βάση τις απαιτήσεις που καθορίζονται στο παράρτημα Ι της απόφασης 2004/453/ΕΚ.
            
         
               (3)
            
            
               Μετά την έκδοση της απόφασης 2004/453/ΕΚ, η Σουηδία κοινοποίησε κρούσματα IPN σε παράκτιες περιοχές. Ένα κρούσμα αναφέρθηκε σε μη εκτρεφόμενα ψάρια. Ένα άλλο κρούσμα αναφέρθηκε σε εκτρεφόμενα ψάρια, όπου, σύμφωνα με την επιδημιολογική έκθεση, η πιθανότερη πηγή μόλυνσης είναι τα μη εκτρεφόμενα ψάρια. Συνεπώς, οι παράκτιες περιοχές της Σουηδίας δεν ικανοποιούν πλέον τις απαιτήσεις του καθεστώτος απαλλαγής από τη νόσο για την IPN, όπως καθορίζονται στο παράρτημα Ι της εν λόγω απόφασης. Ωστόσο, τα ηπειρωτικά τμήματα της επικράτειας παραμένουν απαλλαγμένα από τη νόσο.
            
         
               (4)
            
            
               Τα δύο αυτά κρούσματα δεν πρέπει να αποτρέψουν τη Σουηδία από την εφαρμογή του προγράμματός της για την IPN στις παράκτιες περιοχές της και από τη θέσπιση μέτρων εκρίζωσης εάν η IPN διαγνωστεί σε εκτρεφόμενα ή μη εκτρεφόμενα ψάρια, σύμφωνα με το πρόγραμμα που υποβλήθηκε στην Επιτροπή πριν από την έκδοση της απόφασης 2004/453/ΕΚ.
            
         
               (5)
            
            
               Η απόφαση 2004/453/ΕΚ απαιτεί την τήρηση στοχευμένης επιτήρησης στις περιοχές που έχουν χαρακτηριστεί απαλλαγμένες από τη νόσο σε κράτη μέλη στα οποία τμήματα μόνο της επικράτειας έχουν χαρακτηριστεί απαλλαγμένα από τη νόσο. Όταν θεσπίστηκε, η απαίτηση αυτή δεν προέβλεπε την ειδική κατάσταση όπου η Ιρλανδία και η Βόρεια Ιρλανδία είχαν χαρακτηριστεί απαλλαγμένες από την ίδια νόσο ή τις ίδιες νόσους ενώ τμήματα του Ηνωμένου Βασιλείου δεν είχαν χαρακτηριστεί απαλλαγμένα από τις ίδιες νόσους.
            
         
               (6)
            
            
               Είναι σκόπιμο να επιτραπεί στο Ηνωμένο Βασίλειο να διακόψει τη στοχευμένη επιτήρηση για ορισμένες νόσους για τις οποίες η Βόρεια Ιρλανδία έχει χαρακτηριστεί απαλλαγμένη, υπό την προϋπόθεση ότι η Ιρλανδία έχει επίσης χαρακτηριστεί απαλλαγμένη από τις ίδιες νόσους.
            
         
               (7)
            
            
               Η απόφαση 2004/453/ΕΚ πρέπει επομένως να τροποποιηθεί αναλόγως.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα I, II και V της απόφασης 2004/453/ΕΚ τροποποιούνται ως εξής:
   
               1)
            
            
               Στο παράρτημα I, το κεφάλαιο II αντικαθίσταται από το παράρτημα Ι της παρούσας απόφασης.
            
         
               2)
            
            
               Στο παράρτημα II, το κεφάλαιο II αντικαθίσταται από το παράρτημα ΙΙ της παρούσας απόφασης.
            
         
               3)
            
            
               Στο παράρτημα V, το σημείο A.5 αντικαθίσταται από το ακόλουθο κείμενο:
               
                           «5)
                        
                        
                           Στα κράτη μέλη στα οποία μόνον τμήματα των εδαφών τους έχουν χαρακτηρισθεί απαλλαγμένα σύμφωνα με το παράρτημα I κεφάλαιο II (δεν έχει χαρακτηρισθεί απαλλαγμένο το σύνολο των εδαφών), πρέπει να συνεχισθεί η στοχευμένη επιτήρηση σύμφωνα με τις διατάξεις του παραρτήματος II κεφάλαιο I σημείο 4 στις περιοχές που έχουν χαρακτηρισθεί απαλλαγμένες.
                           Ωστόσο, μπορεί να επιτραπεί στο Ηνωμένο Βασίλειο να διακόψει τη στοχευμένη επιτήρηση για ορισμένες νόσους για τις οποίες η Βόρεια Ιρλανδία έχει χαρακτηριστεί απαλλαγμένη, υπό την προϋπόθεση ότι ολόκληρη η επικράτεια της Ιρλανδίας έχει χαρακτηριστεί απαλλαγμένη από τις ίδιες νόσους, σύμφωνα με το παράρτημα Ι κεφάλαιο ΙΙ.»
                        
                     
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 5 Απριλίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 46 της 19.2.1991, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 224 της 18.8.1990, σ. 29· οδηγία όπως τροποποιήθηκε τελευταία από την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (3)  ΕΕ L 156 της 30.4.2004, σ. 5· διορθώθηκε στην ΕΕ L 202 της 7.6.2004, σ. 4.
   
      ΠΑΡΑΡΤΗΜΑ I
      
         «ΚΕΦΑΛΑΙΟ II
         Εδάφη με εγκεκριμένη απαλλαγή από ορισμένες ασθένειες που αναφέρονται στη στήλη 1 κατάλογος III του παραρτήματος A της οδηγίας 91/67/ΕΟΚ του Συμβουλίου
         
                     Νόσος
                  
                  
                     Κράτος μέλος
                  
                  
                     Επικράτεια ή τμήματα της επικράτειας
                  
               
                     Εαρινή αναιμία του κυπρίνου (SVC)
                  
                  
                     Δανία
                  
                  
                     Ολόκληρη η επικράτεια
                  
               
                     Φινλανδία
                  
                  
                     Ολόκληρη η επικράτεια· η υδρολογική λεκάνη Vuoksi πρέπει να θεωρείται προστατευτική ζώνη
                  
               
                     Ιρλανδία
                  
                  
                     Ολόκληρη η επικράτεια
                  
               
                     Σουηδία
                  
                  
                     Ολόκληρη η επικράτεια
                  
               
                     Ηνωμένο Βασίλειο
                  
                  
                     Τα εδάφη της Βόρειας Ιρλανδίας, των νήσων Man, Jersey και Guernsey
                  
               
                     Βακτηριακή νεφρίτιδα (BKD)
                  
                  
                     Ιρλανδία
                  
                  
                     Ολόκληρη η επικράτεια
                  
               
                     Ηνωμένο Βασίλειο
                  
                  
                     Τα εδάφη της Βόρειας Ιρλανδίας, των νήσων Man και Jersey
                  
               
                     Λοιμώδης παγκρεατική νέκρωση (IPN)
                  
                  
                     Φινλανδία
                  
                  
                     Τα ηπειρωτικά τμήματα της επικράτειας· οι υδρολογικές λεκάνες Vuoksi και Kemijoki πρέπει να θεωρούνται προστατευτικές ζώνες
                  
               
                     Σουηδία
                  
                  
                     Τα ηπειρωτικά τμήματα της επικράτειας
                  
               
                     Ηνωμένο Βασίλειο
                  
                  
                     Το έδαφος της νήσου Man
                  
               
                     Μόλυνση από γυροδακτύλωση (Gyrodactylus salaris)
                  
                  
                     Φινλανδία
                  
                  
                     Οι υδρολογικές λεκάνες Tenojoki και Näätämönjoki· οι υδρολογικές λεκάνες Paatsjoki, Luttojoki και Uutuanjoki θεωρούνται προστατευτικές ζώνες
                  
               
                     Ιρλανδία
                  
                  
                     Ολόκληρη η επικράτεια
                  
               
                     Ηνωμένο Βασίλειο
                  
                  
                     Τα εδάφη της Βόρειας Ιρλανδίας, των Νήσων Man, Jersey και Guernsey»
                  
               
   
   
      ΠΑΡΑΡΤΗΜΑ II
      
         «ΚΕΦΑΛΑΙΟ II
         Εδάφη με εγκεκριμένα προγράμματα ελέγχου και εκρίζωσης ορισμένων ασθενειών που αναφέρονται στη στήλη 1 κατάλογος III του παραρτήματος A της οδηγίας 91/67/ΕΟΚ του Συμβουλίου
         
                     Νόσος
                  
                  
                     Κράτος μέλος
                  
                  
                     Επικράτεια ή τμήματα της επικράτειας
                  
               
                     Εαρινή αναιμία του κυπρίνου
                  
                  
                     Ηνωμένο Βασίλειο
                  
                  
                     Τα εδάφη της Μεγάλης Βρετανίας
                  
               
                     Λοιμώδης παγκρεατική νέκρωση
                  
                  
                     Φινλανδία
                  
                  
                     Τα ηπειρωτικά τμήματα της επικράτειας
                  
               
                     Σουηδία
                  
                  
                     Τα ηπειρωτικά τμήματα της επικράτειας
                  
               
                     Ηνωμένο Βασίλειο
                  
                  
                     Τα εδάφη της Μεγάλης Βρετανίας
                  
               
                     Μόλυνση από γυροδακτύλωση
                  
                  
                     Σουηδία
                  
                  
                     Τα παράκτια τμήματα της επικράτειας»